വാക്സിനേഷന് സ്ഥലത്ത് കുഴഞ്ഞ് വീണ് മരിച്ചു, പരിശോധനയില് കോവിഡ് പോസിറ്റീവ് ഓമല്ലൂര്: ഗവണ്മെന്റ് ഹയര് സെക്കന്ഡറി സ്കൂളില് വാക്സിനേഷന് എടുക്കാന് എത്തിയയാള് കുഴഞ്ഞു വീണ് മരിച്ചു. മഞ്ഞനിക്കര തൈക്കുറ്റിമുക്കിന് സമീപം കുറ്റിയില് തെക്കേതില് ജോര്ജ് ജോണാണ് ജോണി 69 മരിച്ചത്. 11നു രാവിലെ സ്കൂളില് തന്നെ ആന്റിജന് പരിശോധന കഴിഞ്ഞ് ഫലം നെഗറ്റീവാണെന്ന് റിപ്പോര്ട്ട് കിട്ടിയ ശേഷം വാക്സിന് സ്വീകരിക്കാന് ക്യൂവില് നില്ക്കുമ്ബോഴാണ് കുഴഞ്ഞ് വീഴുന്നത്.ഉടന് തന്നെ ആരോഗ്യ പ്രവര്ത്തകരും നാട്ടുകാരും ചേര്ന്ന് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. മരണാനന്തര പരിശോധനയിലാണ് കോവിഡ് പോസിറ്റീവാണെന്നു കണ്ടെത്തിയിട്ടുള്ളത്. മതിയായ സുരക്ഷാ ക്രമീകരണങ്ങള് ഇല്ലാതെയാണ് ഇവിടെ വാക്സിന് നല്കുന്നതെന്ന് പരക്കെ ആക്ഷേപമുണ്ട്. സാമൂഹിക അകലം പാലിക്കാറില്ലെന്നും പ്രായമായവര്ക്ക് ഇരിക്കാന് കസേരയോ മറ്റ് സൗകര്യങ്ങളോ ഇല്ല. വാര്ഡ് അടിസ്ഥാനത്തിലാണ് വാക്സിന് വിതരണമെന്നു പറയുമ്ബോഴും അത് പാലിക്കപ്പെടാറില്ലെന്ന് നാട്ടുകാര് പറയുന്നു. 60 വയസ് കഴിഞ്ഞവര്ക്ക് പ്രത്യേക പരിഗണന നല്കി വാക്സിന് എടുക്കാനുള്ള ക്രമീകരണങ്ങള് ചെയ്യണമെന്നും അവര് ആവശ്യപ്പെട്ടു.